**Forrás Óvoda -Bölcsőde főzőkonyhájának kialakítása Biatorbágyon**

Biatorbágy város lakosságszáma 30 éve folyamatos emelkedést mutat. Nő a beköltözők száma, nő a születések száma, ezáltal emelkedik az ellátandó kisgyermekek száma. A település lakosságszámának, így gyermeklétszámának növekedését a fenntartó önkormányzat folyamatos kapacitásbővítéssel próbálta lekövetni. A meglévő bölcsődei és óvodai intézmények szinte kivétel nélkül a városközponti területeken találhatóak. Jelen projektben érintett telek környezetében kialakult nagymértékű fejlesztések hatására többnyire fiatal, kisgyermekes családok (és gyermeket tervező családok) költöztek a szomszédos Nimród utcába és a Szarvasugrás területére. Mivel a területen nagymértékben megnőtt az ide költöző kisgyermekes létszám és a terület nem rendelkezik bölcsődei és óvodai férőhellyel, így nagy igény van a területen új bölcsődei és óvodai férőhelyekre. Új, 350 adagos főzőkonyha, ezen belül épületgépészeti-, konyhatechnológiai fejlesztések, eszközök beszerzése, illetve az épület körül zöldfelület fejlesztés valósul meg. Összefoglalva elmondhatjuk, hogy a projekt keretében a mai kor energetikai követelményeit teljes mértékben kielégítő, energiahatékony épület kerül kivitelezésre, az energiahatékonyságot célzó projektelemek célja a szolgáltatás gazdaságos fenntarthatósága és üzemeltetése, továbbá az épülethez kapcsolódó szennyezőanyag kibocsátás minimalizálása. Jelen fejlesztésünk által növekszik az üzleti infrastruktúrát igénybe vevő helyi vállalkozások száma (a főzőkonyha beszállítói részben helyi mezőgazdasági termelők), nő a gazdasági aktivitás (nagyobb kapacitás ellátására lesz képes a főzőkonyha, ezáltal a beszállított termékekre is nő a kereslet), illetve bővül a foglalkoztatás is. A fejlesztés által az étkezési szolgáltatást igénybe vevő óvodás és bölcsődés kisgyermekek, illetve az intézményekben dolgozók komfortérzete is növekszik.

A projekt alapvető célja a főzőkonyha kialakításával hozzájárulni Biatorbágy lakosainak életminőség-javulásához, az óvodai, bölcsődei ellátás javulásához.

|  |  |
| --- | --- |
| Pályázati felhívás neve és Kódszáma | Helyi gazdaságfejlesztés  TOP\_PLUSZ-1.1.1-21-PT1 |
| Projekt címe | Forrás Óvoda -Bölcsőde főzőkonyhájának kialakítása Biatorbágyon |
| Projekt azonosító száma | TOP\_PLUSZ-1.1.1-21-PT1-2022-00013 |
| Szerződött támogatás összege | 341 892 376 Ft |

A Projektet Terület- és Településfejlesztési Operatív Program Plusz keretén belül a Pénzügyminisztérium, TOP\_PLUSZ-1.1.1-21-PT1 Helyi gazdaságfejlesztés felhívás keretében valósítja meg Biatorbágy Város Önkormányzata **341 892 376 Ft** támogatási összegből.

Projektről bővebb információt itt találhatnak: <https://biatorbagy.hu/palyazatok>